15 से मोहाली में ऑनलाइन मिलेंगे सी-फॉर्म, अप्रैल से पूरे पंजाब में
ऐसे मिलेगा फायदा
दो साल से इंतजार
सूबेके कारोबारियों के लिए अच्छी खबर है कि मैनुअली मिलने वाला सी-फॉर्म अब ऑनलाइन मिलने लगेगा। एक्साइज एंड टैक्सेशन डिपार्टमेंट 15 जनवरी से सी-फॉर्म ऑनलाइन करने जा रहा है।
शुरुआत मोहाली से होगी। मार्च से लुधियाना में भी मिलने लगेंगे और अप्रैल तक पूरे पंजाब में मिलेंगे। ऑनलाइन सी-फार्म के सॉफ्टवेयर के लिए पिछले दो साल से विप्रो के लारे में रहे डिपार्टमेंट की आईटी टीम ने अब खुद सॉफ्टवेयर डेवलप किया है। पिछले 15 दिन से मोहाली में इसका ट्रॉयल जारी है।
टैक्सेशन वकीलों और कारोबारियों को दो बार डैमो ट्रॉयल दिखाने के बाद इन दिनों फाइनल ट्रॉयल चल रहे हैं। सूबे के ढाई लाख कारोबारियों की सहुलियत के लिए सी-फार्म ऑनलाइन हों इसके लिए भास्कर पिछले 6 महीने से लगातार डिपार्टमेंट पर दबाव बनाए हुए है। इस साल जून दौरान राज्य में मैनुअल सी-फार्म के संकट से राज्य के कारोबारी परेशान थे तब भी भास्कर ने मामले को लगातार उठाया था जिससे डिपार्टमेंट की टीम को सी-फॉम लेने के लिए नासिक स्थित गर्वनमेंट सिक्योरिटी प्रेस जाना पड़ा।
ट्रायल सफल, 15 जनवरी तक फाइनल : वर्मा
^सी-फॉर्मऑनलाइन करने की शुरूआत मोहाली से की जा रही है। डैमो ट्रायल सफल हुए हैं। 15 जनवरी तक मोहाली के कारोबाारी ऑनलाइन सी-फॉर्म डाउनलोड कर सकेंगे। -अनुरागवर्मा, एक्साइज एंड टैक्सेशन कमिश्नर
फॉर्म की जब जरूरत होगी तभी घर-दफ्तर में बैठे ऑनलाइन डाउनलोड कर सकेंगे। भ्रष्टाचार से छुटकारा मिलेगा। एक्साइज एंड टैक्सेशन डिपार्टमेंट दफ्तर से चक्कर नहीं काटने पड़ेंगे।
इसलिएशुरुआत मोहाली से
2014-15में लुधियाना में सबसे अधिक 2.05 लाख सी-फॉर्म की खपत हुई थी। इसके बाद 1.10 लाख फार्म की खपत मोहाली मेंं। खपत के हिसाब से ट्रायल और फाइनल के लिए मोहाली का चयन किया गया। दूसरा सॉफ्टवेयर डेवलप करने वाली एक्साइज एंड टैक्सेशन डिपार्टमेंट की चंडीगढ़ में कार्यरत् टीम को डैमो के लिए मोहाली आना-जाना आसान रहा।
कारोबारी पिछले दो साल से सी-फॉर्म ऑनलाइन होने का इंतजार कर रहे हैं। अक्टूबर 2013 में डिप्टी सीएम सुखबीर बादल ने ट्रेडर्स पालिसी की घोषणा के वक्त सी-फार्म और वैट रिफंड ऑनलाइन करने की घोषणा की थी। दो साल तक विप्रो के भरोसे रहने से सी-फार्म ऑनलाइन नहीं हो पाए। जबकि हरियाणा में एक जून से सी-फार्म ऑनलाइन हैं।
पटियालापायलट प्रोजेक्ट फेल : सी-फॉर्मऑनलाइन करने का पायलट प्रोजेक्ट पटियाला में एक साल पहले विप्रो के साफ्ॅटवेयर पर शुरू हुआ था। घंटों फॉर्म डाउनलोड होने के कारण यह पायलट प्रोजेक्ट फेल साबित हुआ।
कारोबारियोंको ऐसे होती है परेशानी : सी-फॉर्मके लिए भी डिपार्टमेंट में भ्रष्टाचार है। हफ्ते में केवल दो दिन सोमवार और वीरवार को दिए जाते हैं। इन दो दिनों में सरकारी छुटी होने या संबधित अधिकारी के छुट्टी पर रहने की वजह से कारोबारियों को खाली हाथ लौटना पड़ता है।
कारोबारियों की समस्या को देखते हुए भास्कर ने लगातार उठाया मसला
hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva